Sammenstød gav trafikale problemer

To biler kørte onsdag eftermiddag sammen på omfartsvejen ved Gandrup. Sammenstødet har givet lidt trafikale problemer, men ifølge vagtchefen ved Nordjyllands Politi, Aage Pedersen, skulle trafikken snart være normaliseret igen. De involverede i sammenstødet er blevet kørt på sygehuset, men de skulle ifølge Aage Pedersen være sluppet for alvorlige skader.